**systemd** on Linux-käyttöjärjestelmässä käytetty init-ohjelman korvaaja, joka käynnistää tärkeimmät ohjelmat sekä hoitaa järjestelmän lokitietojen keruun, cron-tyyppisen tehtävien ajoituksen sekä useita muita tehtäviä. Se hoitaa esimerkiksi virranhallinnan, laitteistohallinnan, liittää levyosiot, huolehtii levyjen salauksesta, verkkoyhteyksien hallinnasta, järjestelmään kirjautumisesta, järjestelmän nimen, kellonajan ja maa-asetusten hallinnasta.
systemd:n ovat kehittäneet Red Hatillä Lennart Poettering ja Kay Sievers.

Ohjelmaa on kritisoitu ja boikotoitu useita kertoja. Kriitikkojen mielestä systemd "laittaa kaikki munat samaan koriin". Ohjelman kaatuminen tietää suurella todennäköisyydellä koko järjestelmän kaatumista ja sen päivittämiseksi koko järjestelmä täytyy käynnistää uudelleen. systemd:n lokitiedostot on tallennettu sen omassa binäärimuodossa, eikä niitä voi lukea tavanomaisilla tekstitiedostoja käsittelevillä ohjelmilla.
Linus Torvalds ei vastusta systemd:n käyttöä, mutta on kertonut eräiden kehittäjien olevan liian välinpitämättömiä bugeista. Ohjelman mukana ollut udev-ohjelmisto on poistettu systemd-projektista koska firmwaren lataaminen on ytimen vastuulla. Theodore Ts’o on kritisoinut tapaa, jolla järjestelmään vaikuttavia muutoksia tehdään välittämättä tietyn käyttökohteen ulkopuolisista.

Aiemmin Linux-alustalla käytettiin System V:n tyylistä SysVInit:iä ja BSD:n initiä, joiden jälkeen tulivat `service` ja `chkconfig` -ohjelmat. Myöhemmin tuli Upstart, jonka systemd on korvannut useissa paikoissa. Red Hat halusi pitää Canonicalin ylläpitämän Upstartin, mutta Debian-projektin siirryttyä käyttämään systemd:tä kiinnostus Upstartiin päättyi.
systemd:n käyttö tuli pakolliseksi GNOME:n version 3.8 myötä.

Ohjelma on ensimmäinen prosessi, jonka Linux-ydin käynnistää tietokoneen käynnistyessä. Eräitä kehityskohteita aiempiin ratkaisuihin olivat käynnistymisnopeuden parantaminen sekä laitteiston ja ohjelmiston muutoksien käsittely käynnissä olevassa järjestelmässä. systemd korvaa perinteiset Unix-tyyliset suoritustasot (runlevel) omalla ratkaisullaan, mutta tarjoaa yhteensopivuuden.

systemd:n käynnistämiä palveluita muokataan `systemctl`-ohjelmalla.
systemd:n hallinta tapahtuu D-Bus-väylän läpi. systemd myös julkaisee kaikkien palvelujensa tilan väylällä.
systemd:n lokeja puolestaan tarkastellaan `journalctl`-komennolla.

Lähteet
-------

1. ↑  [systemd-devel] systemd 255 released, 6. joulukuuta 2023 (viitattu 6. joulukuuta 2023). Tieto on haettu Wikidatasta.
2. 1 2 3 4 5 6  Steven J. Vaughan-Nichols: Linus Torvalds and others on Linux's systemd  19.9.2014. ZDnet. Viitattu 16.6.2019. (englanniksi)
3. ↑  Linus Torvalds: Re: udev breakages - was: Re: Need of an ".async\_probe()" type of callback at driver's core - Was: Re: [PATCH [media] drxk: change it to use request\_firmware\_nowait()]  3.10.2012. Lkml.org. Viitattu 16.6.2019. (englanniksi)
4. ↑  Cristian Rodríguez: [systemd-devel [PATCH] Drop the udev firmware loader] *lists.freedesktop.org*.  29.5.2014. Viitattu 16.6.2019. (englanniksi)
5. 1 2  Carla Schroder: Understanding and Using Systemd  18.9.2014. Linux.com. Viitattu 16.6.2019. (englanniksi)
6. ↑  Lennart Poettering on systemd’s Tumultuous Ascendancy *thenewstack.io*.  26.1.2017. Viitattu 7.3.2020. (englanniksi)
7. ↑  systemd *man7.org*. Viitattu 16.6.2019. (englanniksi)
8. ↑  Jonathan Corbet: Systemd as tragedy  28.1.2019. Lwn.net. Viitattu 16.6.2019. (englanniksi)
9. ↑  runlevel(8) *man7.org*. Viitattu 4.4.2021. (englanniksi)
10. ↑  Carla Schroeder: Cleaning Up Your Linux Startup Process  18.5.2016. Linux.com. Viitattu 16.6.2019. (englanniksi)
11. ↑  Daemon Management Under Systemd, ;login:, June 2015. Vol. 40, No.3

Aiheesta muualla
----------------

* 
* Daemon Management Under Systemd (PDF) (englanniksi)